rejauldu/bengali-wikipedia huggingface dataset:
left|165px|টেস্টটিউবে রঙিন দ্রবণ।রসায়ন প্রবেশদ্বারে স্বাগতম। বাংলা রসায়ন শব্দের উদ্ভব সম্পর্কে বস্তুনিষ্ঠ তথ্য জানা না গেলেও ইংরেজী কেমিস্ট্রি শব্দ সম্পর্কে জানা যায়। ইংরেজী কেমিস্ট্রি শব্দটি এসেছে আরবী আলকেমি থেকে। আর এই আলকেমি শব্দ এসেছে গ্রিক শব্দ χημεία (যার অর্থ “একত্রে ঢালা”) থেকে। রসায়ন বিজ্ঞানের একটি শাখা। আধুনিক রসায়ন মৌলিক পদার্থ এবং মৌলসমূহের মধ্যে বিরাজিত বন্ধন সম্পর্কে আলোচনা করে। এছাড়া মৌল ও যৌগের গঠন, ধর্ম, রূপান্তর ইত্যাদি সম্পর্কেও রসায়ন আলোচনা করে। পদার্থসমূহের নিজেদের মধ্যে পারস্পারিক ক্রিয়া এবং শক্তির সাথে ক্রিয়াও রসায়নে আলোচিত হয়। পদার্থসমূহের মধ্যে ব্যাপক বৈচিত্র বিদ্যমান এবং এরা অধিকাংশ ক্ষেত্রে যৌগ হিসেবে থাকে। রসায়নবিদগণ বিভিন্ন মৌলিক পদার্থের পরমাণু কীভাবে অণু গঠন করে এবং অণুসমূহ এক অপরের সাথে কীভাবে ক্রিয়া করে তা গবেষণা করেন।
ম্যালকম ওয়াল্টার স্পিড (; জন্ম: ১৪ সেপ্টেম্বর, ১৯৪৮) মেলবোর্নে জন্মগ্রহণকারী অস্ট্রেলীয় ব্যবসায়ী ও ক্রিকেট প্রশাসক। এছাড়াও ম্যালকম স্পিড আন্তর্জাতিক ক্রিকেট কাউন্সিলের সাবেক প্রধান নির্বাহী কর্মকর্তার দায়িত্ব পালন করেন। খেলোয়াড়ী জীবনে প্রবেশের পূর্বে মেলবোর্নে ব্যারিস্টার হিসেবে নিয়োজিত ছিলেন। কিন্তু ক্রীড়াকে অগ্রাধিকার দিয়ে আইন পেশা ত্যাগ করেন। ১৯৮০ থেকে ১৯৯৭ সাল পর্যন্ত অস্ট্রেলীয় বাস্কেটবল ও ১৯৯৩ থেকে ১৯৯৭ পর্যন্ত ভিক্টোরিয়ান কাউন্সিল ফর ফিটনেস এন্ড হেলথের চেয়ারম্যান ছিলেন। ২০১২ সালে স্পোর্ট অস্ট্রেলিয়া হল অব ফেমে তাকে অন্তর্ভুক্ত করা হয়।   কর্মজীবন  ১৯৯৭ সাল থেকে অস্ট্রেলিয়ান ক্রিকেট বোর্ডে চারবছরকাল প্রধান নির্বাহী কর্মকর্তার পদ অলঙ্কৃত করেন। এরপর ২০০১ সালে আন্তর্জাতিক ক্রিকেট কাউন্সিলে প্রধান নির্বাহী কর্মকর্তা হিসেবে যোগ দেন। এ দায়িত্ব পালকালে ম্যালকম গ্রে, এহসান মানি, পার্সি সন ও রে মালি’র ন্যায় চার সভাপতির সাথে কাজ করেন। অতঃপর ৪ এপ্রিল, ২০০৮ তারিখে হারুন লরগাত তার স্থলাভিষিক্ত হন।Haroon Lorgat Named As Next ICC CEO , Cricket World, 4 April 2008, retrieved 12 April 2009 ৪ জুলাই, ২০০৮ তারিখে তার চুক্তি বাতিল করার পূর্বে গতমাসে ঘটা রে মালি’র সাথে গুরুতর বাদানুবাদের ঘটনা ঘটে। কেপিএমজি কর্তৃক নিরীক্ষা প্রতিবেদনে জিম্বাবুয়ের বিপক্ষে কোন পদক্ষেপ না নেয়াই এর প্রধান কারণ ছিল।  অস্ট্রেলিয়ান ন্যাশনাল বাস্কেটবল লীগেও দায়িত্বপ্রাপ্ত ছিলেন তিনি। ১৯৯৬ সালে তিনটি দলকে লীগ থেকে বাদ দেন। এনবিএল হল অব ফেমের তিনি সদস্য তিনি। এছাড়াও অস্ট্রেলিয়ান স্পোর্টস কমিশনের বোর্ডের সদস্য ছিলেন। বর্তমানে তিনি গল্ফ অস্ট্রেলিয়া ও রিচমন্ড ফুটবল ক্লাবের পরিচালনা পরিষদের সদস্য হিসেবে নিয়োজিত আছেন।   তথ্যসূত্র    আরও দেখুন   হারুন লরগাত  আন্তর্জাতিক ক্রিকেট কাউন্সিল  আইসিসি সভাপতিদের তালিকা  আইসিসি বিশ্ব একাদশ টেস্ট ক্রিকেটারদের তালিকা   বহিঃসংযোগ  List of current Golf Australia board members  বিষয়শ্রেণী:১৯৪৮-এ জন্ম বিষয়শ্রেণী:অস্ট্রেলীয় ক্রিকেট প্রশাসক বিষয়শ্রেণী:অস্ট্রেলীয় প্রধান নির্বাহী বিষয়শ্রেণী:জীবিত ব্যক্তি বিষয়শ্রেণী:স্পোর্ট অস্ট্রেলিয়া হল অব ফেমে প্রবেশকারী বিষয়শ্রেণী:অফিসার্স অব দি অর্ডার অব অস্ট্রেলিয়া
আহমেদ সিদ্দীক হলেন একজন ভারতীয় চলচ্চিত্র অভিনেতা এবং লেখক যিনি মূলত মালায়ালম চলচ্চিত্র শিল্পে ​​কাজ করে থাকেন। তিনি উদয় এ্যানান্থন এর মৃত্যুঞ্জয়ম চলচ্চিত্রে চিত্রনাট্য দেয়ার মাধ্যমে ২০০৯ সালে একজন চিত্রনাট্যাকার হিসেবে আত্মপ্রকাশ করেন যেটি হল কেরালা চলচ্চিত্র "কেরালা ক্যাফে" এর চতুর্থ খন্ড।  তিনি "সল্ট এন পেপার" চলচ্চিত্রে কে.টি. মিরাস ভূমিকায় অভিনয়ের জন্য জনপ্রিয় হয়ে ওঠেন। এছাড়াও তিনি নায়কের একজন ঘনিষ্ঠ সহায়তাকারী বন্ধু হিসেবে "থাত্তাথিন মারায়াথু" চলচ্চিত্রে মুস্তফা ভূমিকায় অভিনয় করেন। তিনি আশিক আবু পরিচালিত চলচ্চিত্র "গ্যাংস্টার" এর চিত্রনাট্য লিখেছেন। উক্ত চলচ্চিত্রটিতে প্রধান চরিত্রে অভিনয় করেছেন জনপ্রিয় চলচ্চিত্রাভিনেতা মাম্মূত্তী। তবে ছবিটি নানান জটিলতার কারণে এখনও পর্যন্ত মুক্তি পায়নি।   চলচ্চিত্রের তালিকা   অভিনেতা হিসাবে  + বছর চলচ্চিত্র পরিচালনা ভূমিকা ২০১১ সল্ট এন পেপার আশিক আবু কে.টি. মিরাশ ২০১২ থাত্তাথিন মারায়নথু ভিনেথ শ্রীনিবাসন মুস্তফা ২০১৩ লেফট রাইট লেফট অরুন কুমার অরবিন্দ জেসন ফার্নান্দেজ ২০১৪ প্রেইজ দ্যা লর্ড শিবু গঙ্গাধরন শ্যামকুট্টি   চিত্রনাট্যকার হিসেবে  + বছর চলচ্চিত্র পরিচালনা ২০০৯ মৃত্যুঞ্জয়ম কেরালা ক্যাফে এর খন্ড উদয় এ্র্যানান্থন ২০১৪ গ্যাংস্টার (২০১৪ চলচ্চিত্র) আশিক আবু   তথ্যসূত্র    বহিঃসংযোগ     বিষয়শ্রেণী:ভারতীয় মুসলিম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় কণ্ঠাভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:মালয়ালম চলচ্চিত্র অভিনেতা
ইনছন ফুটবল স্টেডিয়াম, সানগুই এরিনা পার্ক নামেও পরিচিত, দক্ষিণ কোরিয়ার ইনছনে অবস্থিত একটি ফুটবল-নির্দিষ্ট স্টেডিয়াম। স্টেডিয়ামটি বর্তমানে বেশিরভাগ ফুটবল ম্যাচের জন্য ব্যবহৃত হয় এবং এটি কে লিগের ইনছন ইউনাইটেডের হোম ভেন্যু। স্টেডিয়ামটি ২০,৮৯১ দর্শক ধারণক্ষমতার সাথে ডিজাইন করা হয়েছিল।  এটি অনেক বড় ইনছন মুনহাক স্টেডিয়ামকে প্রতিস্থাপন করেছে। ১১ মার্চ ২০১২-এ, ইনছন ইউনাইটেড আনুষ্ঠানিকভাবে স্টেডিয়াম খোলার পর প্রথম খেলাটি একই দিনে, যখন তারা সুওন স্যামসাং ব্লুউইংসের বিপক্ষে খেলেছিল। এটি ২০১৭ ফিফা অনূর্ধ্ব-২০ বিশ্বকাপের গ্রুপ এবং শেষ ১৬ পর্বে ম্যাচ আয়োজনের জন্য বেছে নেওয়া হয়েছিল।The stadium's profile on the tournament website   তথ্যসূত্র    বহিঃসংযোগ   স্টেডিয়ামের তথ্য  ওয়ার্ড স্টেডিয়াম   বিষয়শ্রেণী:দক্ষিণ কোরিয়ার ফুটবল ভেন্যু বিষয়শ্রেণী:ইনছনে খেলার স্থান বিষয়শ্রেণী:ইনছন ইউনাইটেড ফুটবল ক্লাব বিষয়শ্রেণী:২০১৪ এশিয়ান গেমসের মাঠ বিষয়শ্রেণী:এশিয়ান গেমস ফুটবল ভেন্যু বিষয়শ্রেণী:ক্রীড়ার স্থান ২০১২ সালে সম্পন্ন হয়েছে বিষয়শ্রেণী:কে লিগ ১ স্টেডিয়াম
দীপন কুমার ঘোষ বা দীপন ঘোষ একজন ভারতীয় বাঙালি পদার্থবিজ্ঞানী, যিনি হাইজেনবার্গ অ্যান্টিফেরোম্যাগনেটের সর্বনিম্ন শক্তিস্তর সঠিকভাবে পরিমাপের জন্য পরিচিত, যা মজুমদার-ঘোষ মডেল হিসাবে সুপরিচিত। এই মডেল উপস্থাপনা তিনি চঞ্চল কুমার মজুমদারের সহকর্মী ছিলেন।  শিক্ষাজীবন দীপন ঘোষ ১৯৬৬ খ্রিষ্টাব্দে ওড়িয়ার রয়েভেনশাও কলেজ থেকে স্বর্ণপদক (গোল্ড মেডেলিস্ট) হিসাবে এমএসসি ডিগ্রি পান। এরপর বোম্বাই (বর্তমানে মুম্বাই)-এর টাটা মৌলিক গবেষণা প্রতিষ্ঠান থেকে ১৯৭১ খ্রিষ্টাব্দে চঞ্চল কুমার মজুমদারের অধীনে চৌম্বকীয় হ্যামিল্টনিয়ানের উপর গবেষণা করে পিএইচডি গ্রহণ করেন। তিনি ১৯৭২ থেকে ১৯৭২ খ্রিষ্টাব্দ পর্যন্ত জন জিম্যানের সঙ্গে ব্রিস্টল বিশ্ববিদ্যালয় থেকে এবং ১৯৭৩-৭৩ খ্রিষ্টাব্দে নর্থওয়েস্টার্ন বিশ্ববিদ্যালয় থেকে কে এস এস সিঙ্গির সঙ্গে পোস্ট-ডক্টরেট করেন।  কর্মজীবন  ২০০৫ থেকে ২০০৬ খ্রিষ্টাব্দ পর্যন্ত তিনি ইন্ডিয়ান ইনস্টিটিউট অব টেকনোলজির বোম্বে বিভাগের উপপরিচালক ছিলেন এবং ২০০৫ থেকে ২০০৭ খ্রিষ্টাব্দ পর্যন্ত ইন্ডিয়ান ফিজিক্স এসোসিয়েশনের সভাপতি ছিলেন।  ১৯৭৪ খ্রিষ্টাব্দে আইআইটি বোম্বেতে যোগ দেওয়ার আগে তিনি সান্তা ক্রুজ শহরের ক্যালিফোর্নিয়া বিশ্ববিদ্যালয়ে এবং বিশ্বভারতী বিশ্ববিদ্যালয়ে নিযুক্ত হন।  বর্তমানে তিনি আইআইটি বোম্বের অবসরপ্রাপ্ত অধ্যাপক।  তথ্যসূত্র  বিষয়শ্রেণী:ভারতীয় পদার্থবিজ্ঞানী বিষয়শ্রেণী:জীবিত ব্যক্তি বিষয়শ্রেণী:বাঙালি বিজ্ঞানী বিষয়শ্রেণী:২০শ শতাব্দীর ভারতীয় পদার্থবিজ্ঞানী বিষয়শ্রেণী:যাদবপুর বিশ্ববিদ্যালয়ের শিক্ষক বিষয়শ্রেণী:বিশ্বভারতী বিশ্ববিদ্যালয়ের শিক্ষক বিষয়শ্রেণী:ভারতীয় তাত্ত্বিক পদার্থবিদ
তুরস্ক প্রথম অলিম্পিক গেমসে অংশগ্রহণ করে ১৯০৮ সালে এবং এর পর থেকে অধিকাংশ গ্রীষ্মকালীন অলিম্পিক গেমসে ক্রীড়াবিদ পাঠিয়েছে। এছাড়া তুরস্ক ১৯৩৬ সালে শীতকালীন অলিম্পিক গেমসে অংশগ্রহণের পর থেকে অধিকাংশ গেমসে প্রতিনিধিত্ব করেছে।  তুরস্কের ক্রীড়াবিদগণ সর্বমোট ৮৮ টি পদক জিতেছে, যার মধ্যে ৩৯ টি স্বর্ণ, ২৫ টি রৌপ্য এবং ২৪ টি ব্রোঞ্জ পদক। সবচেয়ে বেশি ৫৮ টি পদক অর্জন করেছে কুস্তিতে।  তুরস্ক জাতীয় অলিম্পিক কমিটি ১৯০৮ সালে গঠিত হয় এবং ১৯১১ সালে আইওসির পূর্ণ স্বীকৃতি পায়।   পদক তালিকা    গ্রীষ্মকালীন গেমস অনুযায়ী     0  0  0  0   0  0  0  0   did not participate   0  0  0  0   0  0  0  0   did not participate   1  0  1  2   6  4  2  12   2  0  1  3   3  2  2  7   7  2  0  9   2  3  1  6   2  0  0  2   0  1  0  1   0  0  0  0   did not participate   0  0  3  3   1  1  0  2   2  2  2  6   4  1  1  6   3  0  2  5   3  3  5  11   1  4  3  8   2  2  1  5 Total  39  25  24  88   ক্রীড়া অনুযায়ী পদক     ২৬  ১৬  ১৪  ৫৮   ৮  ১  ২  ১১   ১  ৩  ২  ৬   ১  ৩  ২  ৬   ১  ০  ১  ২   ০  ২  ৩  ৫ মোট  ৩৯  ২৫  ২৪  ৮৮   আরও দেখুন   প্যারালিম্পিকে তুরস্ক   তথ্যসূত্র    বহিঃসংযোগ
মুহাম্মা () ভারতের কেরালা রাজ্যের আলেপ্পি জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে মুহাম্মা শহরের জনসংখ্যা হল ২৪,৫১৩ জন। এর মধ্যে পুরুষ ৪৮% এবং নারী ৫২%।  এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে মুহাম্মা এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
হাসানুজ্জামান বলতে যাদেরকে বোঝানো হতে পারে;   হাসানউজ্জামান খান -  (৫ সেপ্টেম্বর ১৯২৬ - ১৮ মে ২০১৫) বাংলাদেশি সাংবাদিক। তিনি দৈনিক আজাদ, স্বাধীনতা, পাকিস্তান অবজারভার, নিউ নেশন, বাংলাদেশ টুডে এবং ফিনান্সিয়াল এক্সপ্রেস পত্রিকায় কাজ করেন।  হাসানুজ্জামান শেখ - একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত।  হাসানুজ্জামান (ক্রিকেটার) -(জন্ম: ১ জুন ১৯৯১) একজন বাংলাদেশী ক্রিকেটার।
হবিগঞ্জ সদর থানা বাংলাদেশের হবিগঞ্জ জেলার অন্তর্গত হবিগঞ্জ সদর উপজেলার একটি থানা।   প্রতিষ্ঠাকাল  ঐতিহাসিক সুলতানসী হাবিলির প্রতিষ্ঠাতা মধ্যযুগের মহাকবি সৈয়দ সুলতান ওরফে মিনার অধস্তন পুরুষ সৈয়দ হেদায়েত উল্লাহ্ পুত্র সৈয়দ হাবিবুল্লাহর নামানুসারে হাবিবগঞ্জ নামে খোয়াই নদীর তীরে একটি বাজার প্রতিষ্ঠা করেন। এই বাজারকে কেন্দ্র করে ১৮৯৩ সালের ১৭ এপ্রিল হবিগঞ্জ সদর থানা গঠিত হয়।   প্রশাসনিক এলাকাসমূহ  হবিগঞ্জ সদর উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম হবিগঞ্জ সদর থানার আওতাধীন।  পৌরসভা:  হবিগঞ্জ  ইউনিয়নসমূহ:  ১নং লুকড়া  ২নং রিচি  ৩নং তেঘরিয়া  ৪নং পইল  ৫নং গোপায়া  ৬নং রাজিউরা  ৯নং নিজামপুর  ১০নং লস্করপুর   আরও দেখুন   হবিগঞ্জ সদর উপজেলা  হবিগঞ্জ জেলা   তথ্যসূত্র    বহিঃসংযোগ   বিষয়শ্রেণী:হবিগঞ্জ জেলার থানা বিষয়শ্রেণী:হবিগঞ্জ সদর উপজেলা
কুষ্টিয়া সরকারি পলিটেকনিক ইনস্টিটিউট বাংলাদেশের একটি বৃহৎ কারিগরি শিক্ষা প্রতিষ্ঠান। এটি একটি সরকারি শিক্ষালয়। এখানে সাতটি শাখায় ডিপ্লোমা ইন ইঞ্জিনিয়ারিং কোর্স  চালু রয়েছে এটি হাতে-কলমে কাজ শেখার উপযুক্ত কর্মশালা। বর্তমানে এই প্রতিষ্ঠানে চার বছর অধ্যয়ন শেষে ডিপ্লোমা ইন ইঞ্জিনিয়ারিং সার্টিফিকেট প্রদান করা হয়।   অবস্থান  এটি কুষ্টিয়া শহরের  মির মোশাররফ হোসেন রোড সংলগ্ন কাটায়খানা মোড়ে অবস্থিত।   ইতিহাস  এটি ১৯৬৪ সালে খ্রিষ্টাব্দে সালে প্রতিষ্ঠিত হয়। বর্তমানে ২৩০০ জন ছাত্র-ছাত্রী এবং চারটি টেকনোলজি (সিভিল, ইলেট্রিক্যাল, মেকানিক্যাল ও পাওয়ার) নিয়ে ডিপ্লোমা ইন ইঞ্জিনিয়ারিং কোর্স চালু হয়। অত্র প্রতিষ্ঠানে চার বছর মেয়াদী এই কোর্সে ৬টি বিভাগ চলমান রয়েছে।   ক্যাম্পাস  মূল ক্যাম্পাসে তিনতলা ভবন বিশিষ্ট একটি একাডেমিক ভবন, একাডেমিক ভবনের পাশেই রয়েছে প্রশাসনিক ভবন। তিনটি বড় ওয়ার্কশপ ভবন, অফিস, লাইব্রেরী, ওয়ার্কশপ এবং ল্যবরেটরী এবং একটি ৫০০ ধারণ ক্ষমতা সম্পন্ন অডিটোরিয়াম। ৪০ একর জায়গায় প্রতিষ্ঠানটি অবস্থিত। এছাড়া মূল ভবনের উত্তর পাশে রয়েছে অডিটোরিয়াম সংলগ্ন শহীদ মিনার। এছাড়াও রয়েছে একটি মসজিদ।    টেকনোলজি  একাডেমিক টেকনোলজি সমূহের মধ্যে রয়েছে-   কম্পিউটার  ইলেকট্রনিক্স  ইলেকট্রিক্যাল  মেকানিক্যাল  সিভিল  পাওয়ার   আবাসিক হল    ছাত্রদের জন্য ২টি ছাত্রাবাস। একটি লালন শাহ ছাত্রাবাস এবং অপরটি মীর মশাররফ হোসেন ছাত্রাবাস।   ছাত্রীদের জন্য ১টি ছাত্রীনিবাস রয়েছে। নাম- তাপসী রাবেয়া ছাত্রীনিবাস।   চিত্রশালা   থাম্ব  থাম্ব   তথ্যসূত্র    বহিঃসংযোগ    প্রাতিষ্ঠানিক ওয়েবসাইট  বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের সরকারি পলিটেকনিক ইনস্টিটিউট বিষয়শ্রেণী:কুষ্টিয়ার বিশ্ববিদ্যালয় ও মহাবিদ্যালয় বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬০-এর দশকে পূর্ব পাকিস্তানে প্রতিষ্ঠিত বিষয়শ্রেণী:খুলনা বিভাগের পলিটেকনিক ইনস্টিটিউট
আক্ষরিক অর্থে সংখ্যালঘু গোষ্ঠী বলতে কোনো সমাজের মোট জনসংখ্যার অর্ধেকের কম সংখ্যক ব্যক্তিদের নিয়ে গঠিত কোনো গোষ্ঠীকে বোঝায়। অন্যদিকে, সমাজের মোট জনসংখ্যার অর্ধেকের বেশি সংখ্যক ব্যক্তিদের নিয়ে গঠিত গোষ্ঠীকে আক্ষরিক অর্থে সংখ্যাগুরু গোষ্ঠী বলে। সাধারণত কোনো সমাজে একটি সংখ্যাগুরু গোষ্ঠীর তুলনায় একটি সংখ্যালঘু গোষ্ঠী ক্ষমতারহিত হয়, আর এর জন্য "সংখ্যালঘু" শব্দটি অর্থবহ হয়ে দাঁড়ায়।  তবে অর্থনীতি, সমাজবিজ্ঞান ও রাজনীতি নিয়ে আলোচনায় জনসংখ্যায় সংখ্যালঘিষ্ঠ কোনো গোষ্ঠী কর্তৃত্বময় ক্ষমতা লাভ করলে সে গোষ্ঠী আবশ্যিকরূপে "সংখ্যালঘু" তকমার অধিকারী নয়। বরং পণ্ডিতমহলে ক্ষমতায় আধিপত্য বোঝানোর জন্য "সংখ্যালঘু" আর "সংখ্যাগুরু" শব্দদ্বয় ব্যবহার করা হয়। যেমন দক্ষিণ আফ্রিকার আপার্টহাইট যুগে কৃষ্ণাঙ্গ আফ্রিকানদের তুলনায় শ্বেতাঙ্গ ইউরোপীয়রা প্রায় সমস্ত অর্থনৈতিক, সামাজিক ও রাজনৈতিক ক্ষমতার অধিকারী ছিল, আর সেইজন্য দক্ষিণ আফ্রিকার জনসংখ্যায় সংখ্যাগরিষ্ঠ হলেও কৃষ্ণাঙ্গ আফ্রিকানরা "সংখ্যালঘু" বলেই পরিচিত। তাই পণ্ডিতগণ "সংখ্যালঘু গোষ্ঠী" বলতে কোনো কর্তৃত্বময় সমাজগোষ্ঠীর তুলনায় প্রতিকূলতা অনুভব করা জনগোষ্ঠীকে বোঝায়।  সাধারণত বিভিন্ন বৈশিষ্ট্য ও প্রথাগত পার্থক্যের উপর ভিত্তি করে কোনো ব্যক্তি কোনো সংখ্যালঘু গোষ্ঠীর সদস্য হয়, যেমন জাতি (সংখ্যালঘু জাতিগোষ্ঠী), নরবর্ণ (সংখ্যালঘু বর্ণগোষ্ঠী), ধর্ম (সংখ্যালঘু ধর্মসম্প্রদায়), যৌনতা (সংখ্যালঘু যৌনগোষ্ঠী) কিংবা প্রতিবন্ধিতা। এছাড়া কোনো ব্যক্তি একাধিক সংখ্যালঘু গোষ্ঠীর সদস্য হতে পারে (যেমন একইসঙ্গে সংখ্যালঘু জাতিগোষ্ঠী ও সংখ্যালঘু ধর্মসম্প্রদায়ের সদস্য)। শুধু তাই নয়, কিছু বৈশিষ্ট্যের জন্য কোনো ব্যক্তি কোনো সংখ্যালঘু গোষ্ঠীর সদস্য, আবার কিছু বৈশিষ্ট্যের জন্য সে কোনো সংখ্যাগুরু গোষ্ঠীর সদস্য হতে পারে।  সংখ্যালঘু গোষ্ঠী সামাজিক জীবনের বিভিন্ন দিক থেকে বৈষম্যের শিকার হয়, যেমন বাসস্থান, কর্মসংস্থান, স্বাস্থ্যসেবা, শিক্ষা ইত্যাদি। ব্যক্তিস্তরে বৈষম্য করা হলেও অনেকসময় গঠনগত অসাম্যের জন্যও কোনো সংখ্যালঘু গোষ্ঠী বৈষম্যের শিকার হতে পারে, আর সেখানে অধিকার ও সুযোগ সবার জন্য সমানভাবে অভিগম্য নয়। সংখ্যালঘু অধিকারের সমর্থকরা অনেকসময় বৈষম্যের হাত থেকে সংখ্যালঘুদের রক্ষা করার জন্য বিশেষ আইন প্রণয়ন করে, আর সংখ্যাগুরুদের ন্যায় তাদের সমান সামাজিক মর্যাদা ও আইনি সুরক্ষা প্রদান করে।  তথ্যসূত্র  বহিঃসংযোগ    বিষয়শ্রেণী:মানবাধিকার
হর্নসি কলেজ অব আর্ট (এছাড়াও হর্নসি স্কুল অব আর্ট) ইংল্যান্ডের লন্ডন বরো অব হারিঙ্গের ক্রোচ এন্ডকে কেন্দ্র করে একটি প্রাক্তন কলেজ। হর্নসি "শিল্প ও নকশা শিক্ষায় পরীক্ষামূলক এবং প্রগতিশীল পদ্ধতির জন্য বিখ্যাত একটি আইকনিক ব্রিটিশ শিল্প প্রতিষ্ঠান"।  পটভূমি ১৮৮২ সালে লন্ডন কলেজ স্কুল অব আর্টস হিসাবে চার্লস সুইনস্টেড হর্নসি এটি প্রতিষ্ঠা করেছিলেন। সুইনস্টেড ছিলেন, হর্নসির ক্রাউন্ড এন্ডে বসবাসকারী একজন শিল্পী ও শিক্ষক। ১৮৯০ সালে তার মৃত্যুর পরে কলেজের মালিকানা তার ছেলে ফ্রাঙ্ক সুইনস্টেডের কাছে চলে যায়। আন্তঃযুদ্ধের বছরগুলিতে বিদ্যালয়ের পাঠ্যক্রম চারুকলা, বিজ্ঞাপন নকশা এবং শিল্পে প্রয়োগকারী শিল্প দ্বারা গঠিত ছিল। এটি দ্বিতীয় বিশ্বযুদ্ধের সময়কালীন দিবা শ্রেণী কার্যক্রম অব্যাহত রেখেছিল।  ১৯৫৫ সালে এটি হর্নসি কলেজ অব আর্টস অ্যান্ড ক্রাফ্টসে পরিণত হয়। ১৯৭৩ সালে এটি এনফিল্ড টেকনিক্যাল কলেজ এবং হেন্ডন টেকনিক্যাল কলেজের সাথে যুক্ত হয়ে মিডলসেক্স পলিটেকনিকে পরিণত হওয়ার আগ পর্যন্ত একক সত্তা হিসাবে টিকে ছিল। পলিটেকনিকটি পরে মিডলসেক্স বিশ্ববিদ্যালয়ে পরিণত হয়।  ভবনের সাম্প্রতিক ব্যবহার মিডলসেক্স বিশ্ববিদ্যালয় ১০৮০-এর দশকে ক্রাউচ এন্ড ভবনটি খালি করে দেয়। পরে টিইউসি প্রশিক্ষণ ও সম্মেলন কেন্দ্র হিসাবে ভবনটি ব্যবহার করত। ২০০৮ সাল পর্যন্ত, ভবনটি চার-ফর্মের প্রবেশের সম্প্রসারণের পূর্বে, কোলেরিজ প্রাথমিক বিদ্যালয়ের একটি অংশ ছিল।  তথ্যসূত্র  বিষয়শ্রেণী:১৮৮০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:মিডলসেক্স বিশ্ববিদ্যালয় বিষয়শ্রেণী:লন্ডনের শিল্প বিদ্যালয় বিষয়শ্রেণী:১৮৮০-এ ইংল্যান্ডে প্রতিষ্ঠিত
হিপোক্যাম্পাস (seahorse বা  সামুদ্রিক ঘোড়া নামের অনুকরণে, যেটি এসেছে গ্রীক শব্দ ἱππόκαμπος থেকে। ππος মানে hippos, "horse" বা ঘোড়া এবং κάμπος মানে kampos, "sea monster"বা সামুদ্রিক দৈত্য) হল মানুষ এবং অন্যান্য মেরুদণ্ডী প্রাণীদের মস্তিষ্কের একটি প্রধান উপাদান। মানুষসহ অন্যান্য  স্তন্যপায়ী প্রাণীদের মস্তিষ্কের দু'পাশে দুটি হিপোক্যাম্পাস বর্তমান। এটি স্বল্প-স্থায়ী স্মৃতির (short-term memory) তথ্যসমূহকে একত্র করে দীর্ঘ-স্থায়ী স্মৃতিতে (long-term memory) পরিণত করতে গুরুত্বপূর্ণ ভূমিকা পালন করে।  সেরিব্রাল কর্টেক্সের নিচে এটি পাওয়া যায়Wright, Anthony. Chapter 5: Limbic System: Hippocampus. Department of Neurobiology and Anatomy, The UT Medical School at Houston; প্রাইমেটদের ক্ষেত্রে মধ্য টেম্পোরাল লোবের (medial temporal lobe) নিচে এটির অবস্থান। ইহা দুটি পারস্পরিকভাবে আবদ্ধ (interlocking) অংশ দ্বারা গঠিত: আমনের হর্ন (Ammon's horn)Pearce, 2001 এবং ডেনটেট জাইরাস (dentate gyrus)।  আলৎসহাইমারের রোগ , মস্তিষ্কের মধ্যে হিপোক্যাম্পাসই প্রথম ক্ষতিগ্রস্ত হয়; স্মৃতিভ্রংশ এবং অভিমুখ নির্দেশের অক্ষমতা এর প্রধান লক্ষণ। হাইপক্সিয়া, এনসেফ্যালাইটিস বা মধ্য টেম্পোরাল লোব এপিলেপ্সি রোগ (medial temporal lobe epilepsy) থেকে হিপোক্যাম্পাস ক্ষতিগ্রস্ত হতে পারে।  দ্বিপার্শ্বীয় (bilateral) হিপোক্যাম্পাসের প্রচন্ড ক্ষতি থেকে অমনেশিয়া (anterograde amnesia) রোগ হবার সম্ভাবনা দেয় — যাতে নতুন স্মৃতি ধরে রাখার ক্ষমতা হারিয়ে যায়।   নাম  thumb|right|Image 1: The human hippocampus and fornix compared with a seahorsepreparation by László Seress in 1980.  আরও দেখুন মস্তিষ্ক স্মৃতি স্মৃতিভ্রংশ তথ্যসূত্র   বহিঃসংযোগ      Diagram of a Hippocampal Brain Slice  Hippocampus – Cell Centered Database  Temporal-lobe.com An interactive diagram of the rat parahippocampal-hippocampal region  Search Hippocampus on BrainNavigator  via BrainNavigator     বিষয়শ্রেণী:স্মৃতি বিষয়শ্রেণী:লিম্বিক তন্ত্র
মীর জুমলা ১৬৬২ সালের জানুয়ারি মাসে আহোম রাজ্য আক্রমণ করেন এবং ১৬৬৩ সালের জানুয়ারি-ফেব্রুয়ারি মাসে এটি ত্যাগ করেন। তিনি বর্ষা শুরুর আগে আহোম রাজধানী গড়গাঁও দখল করতে সক্ষম হন, কিন্তু তিনি এবং তার সেনাবাহিনী সেই সময়ের মধ্যে মূলত গড়গাঁও ও মধুপুরে সীমাবদ্ধ ছিল। মীর জুমলার রাজধানী দখলের সময় অহোম রাজা সুতমলাকে দল নিয়ে নামরুপে লুকিয়ে থাকতে হয়। ১৬৬৩ সালের জানুয়ারি মাসে ঘিলাহারিঘাট চুক্তির পর উচ্চ পদস্থ আহোম কমান্ডার বাদুলি ফুকানের দলত্যাগের ফলে আহোম রাজা উপনদীর মর্যাদা গ্রহণ করেন। মীর জুমলা তার রাজধানী ঢাকায় পৌঁছানোর আগেই মারা যান।   পটভূমি  ১৬৫৮ সালে শাহজাহান অসুস্থ হয়ে পড়ার পর কোচ বিহারের শাসক প্রাণ নারায়ণ মুঘল প্রভাব ত্যাগ করেন এবং পূর্ব দিকে আক্রমণ শুরু করেন তৎকালীন কোচ হাজো তে অঞ্চল পুনরুদ্ধারের জন্য। নারায়ণ কামরূপ ও হাজোর ফৌজদার আক্রমণ করেন, যারা গুয়াহাটিতে ফিরে আসেন। এই বিভ্রান্তি অহোম গুয়াহাটির মুঘলদের বিরুদ্ধে এবং প্রাণ নারায়ণ উভয়ের বিরুদ্ধে অভিযান করতে সক্ষম হয়, এবং অহোম রাজ্য সংকোশ নদী পর্যন্ত এই অঞ্চলের নিয়ন্ত্রণ গ্রহণ করে। মুঘল উত্তরাধিকার যুদ্ধের সময় আওরঙ্গজেবের সেনাপতি মীর জুমলা দ্বিতীয় মুঘল সিংহাসনের প্রতিদ্বন্দ্বী দাবিদার সুজাকে অনুসরণ করেন, যিনি আরাকানে পালিয়ে যান। মীর জুমলাকে বাংলার গভর্নর করা হয় এবং তিনি কামরূপের তৎকালীন মুঘল অঞ্চল পুনরুদ্ধারের জন্য রশিদ খানকে পাঠান। আহোমরা মুঘলদের বিরুদ্ধে প্রস্তুতি হিসেবে মানস নদীতে জোগিঘোপাকে মজবুত করে। ইতোমধ্যে মীর জুমলা কোচ বিহার (প্রাণ নারায়ণ ভুটানে পালিয়ে যাওয়ার পর) দখল করে নেন এবং ৪ জানুয়ারি, ১৬৬২ তারিখে আহোমসের বিরুদ্ধে যাত্রা শুরু করেন। মানসের আহোম দুর্গ সহজেই অতিক্রম করা হয়।   মীর জুমলার গড়গাঁওয়ের দিকে যাত্রা  মীর জুমলা তার সেনাবাহিনীকে দুই ভাগে বিভক্ত করেন এবং পূর্ব দিকে অগ্রসর হন, উত্তর তীর বরাবর দল এবং অন্যটি ব্রহ্মপুত্র নদীর দক্ষিণ তীর বরাবর। ফেব্রুয়ারি ৪, ১৬৬২ সালে, মীর জুমলা গুয়াহাটি দখল করেন। আহোমরা যথাক্রমে উত্তর ও দক্ষিণ তীরে সামধারা (বোরগোহাইনের অধীনে) এবং সিমালুগ্রা (ভিতারুয়াল গোহাইনের অধীনে) অবস্থান নেয়। মীর জুমলা এখন তার পুরো সেনাবাহিনীকে দক্ষিণে স্থানান্তর করেন এবং মাসের শেষে সিমালুগড়ে পৌঁছান এবং কিছু প্রচেষ্টায় তা অতিক্রম করেন। এই আক্রমণ সামধারা দুর্গকে এতটাই হতাশ করে যে এটি তাড়াহুড়ো করে পরিত্যক্ত হয় এবং বোরগোহাইন একটি পোড়া মাটির পশ্চাদপসরণ গ্রহণ করে। কালিয়াবরে রাতভর নৌযুদ্ধের পর আহোমরা আবার পিছিয়ে পড়ল। মীর জুমলা এরপর সালাগ্রা পৌঁছান, যা পরিত্যক্ত হয়।   গড়গাঁও দখল  মীর জুমলার দখলে পড়ে যাওয়া গড়গাঁওয়ের কিছু সম্পদ রেখে সুতমলার ফ্লাইট নেওয়া ছাড়া আর কোন উপায় ছিল না। মীর জুমলা ১৬৬২ সালের ১৭ মার্চ রাজধানীতে প্রবেশ করেন।   গ্যালারি    তথ্যসূত্র      উৎস        বিষয়শ্রেণী:আসামের ইতিহাস
এন্দারসন সৌজা কনসেইসাও (জন্ম: ১ ফেব্রুয়ারি ১৯৯৪), এন্দারসন তালিস্কা বা সহজভাবে তালিস্কা নামেও পরিচিত, হলেন একজন ব্রাজিলীয় পেশাদার ফুটবলার, যিনি বেনফিকা হতে বেশিকতাসে ধারে একজন আক্রমণাত্মক মধ্যমাঠের খেলোয়াড় বা আক্রমণভাগের খেলোয়াড় হিসেবে খেলেন।  ক্যারিয়ার পরিসংখ্যান  ক্লাবমৌসুমলিগ জাতীয় কাপলিগ কাপমহাদেশীয়অন্যান্যসর্বমোটবিভাগউপস্থিতিগোলউপস্থিতিগোলউপস্থিতিগোলউপস্থিতিগোলউপস্থিতিগোলউপস্থিতিগোলবাহিয়া২০১৩ব্রাসিলেইরাও২১২১০—৩০১৩১৩৮৩২০১৪ব্রাসিলেইরাও৯২৪০——১৭৬৩০৮সর্বমোট৩০৪৫০——৩০৩০৭৬৮১১বেনফিকা২০১৪–১৫প্রিমেইরা লিগা৩২৯২০৩১৬১১০৪৪১১২০১৫–১৬প্রিমেইরা লিগা২০৩২০৪৪৫২১০৩২৯সর্বমোট৫২১২৪০৭৫১১৩২০৭৬২০বেশিকতাস২০১৬–১৭সুপার লিগ২২১৩২১—৯৩০০৩৩১৭২০১৭–১৮সুপার লিগ২৯১৩৫২—৭৪০০৪১১৯সর্বমোট৫১২৬৭৩০০১৬৭০০৭৪৩৬ক্যারিয়ার সর্বমোট১৩৩৪২১৬৩৭৫৩০১০৩২৭২১৮৬৭  তথ্যসূত্র  বহিঃসংযোগ  Beşiktaş official profile      বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:প্রিমেইরা লিগার খেলোয়াড় বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:পর্তুগালে প্রবাসী ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:ব্রাজিল যুব আন্তর্জাতিক ফুটবলার বিষয়শ্রেণী:বেশিকতাশ জিমনাস্টিক ক্লাবের ফুটবলার বিষয়শ্রেণী:চীনা সুপার লিগের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:আল নাসর ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:চীনে প্রবাসী ফুটবলার বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ বিষয়শ্রেণী:চীনে ব্রাজিলীয় প্রবাসী ক্রীড়াবিদ বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ফেনারবাহচে ফুটবল ক্লাবের খেলোয়াড়
থাম্ব|উত্তরা হাই স্কুলের চিত্র  উত্তরা হাই স্কুল এন্ড কলেজ ঢাকার উত্তরায় অবস্থিত একটি বিদ্যালয় ও কলেজ। এটি ঢাকা-ময়মনসিংহ মহাসড়ক থেকে কয়েক মিটার দূরে এবং শাহজালাল আন্তর্জাতিক বিমানবন্দর থেকে প্রায় দুই কিলোমিটার দূরে উত্তরার ৭নং সেক্টরে অবস্থিত। ১৯৮৫ সালে উত্তরায় এই শিক্ষাপ্রতিষ্ঠানটি প্রতিষ্ঠা করা হয়।   ইতিহাস  বিদ্যালয়টি ১৯৮৫ সালে প্রতিষ্ঠিত হয়। ঢাকা শিক্ষাবোর্ডের অধীনে জুনিয়র স্কুল সার্টিফিকেট (জেএসসি) পরীক্ষায় বিদ্যালয়টি ২০১০ সালে অষ্টম এবং ২০১১ সালে সপ্তদশ স্থান অধিকার করে।   ভর্তি প্রক্রিয়া  উত্তরা হাই স্কুল এন্ড কলেজের ভর্তি প্রক্রিয়া অত্যন্ত প্রতিযোগিতাপূর্ণ। ভর্তি হতে আগ্রহী প্রার্থীদের লিখিত এবং মৌখিক - উভয় পরীক্ষায় উত্তীর্ণ হতে হয়। ৬ষ্ঠ ও ৯ম শ্রেনীর ভর্তি পরীক্ষা পি.এস.সি এবং জে.এস.সি পরীক্ষার ফলাফলের উপর ভিত্তি করে হয়। একাদশ শ্রেণীর ভর্তি প্রক্রিয়া এস.এস.সি পরীক্ষার ফল প্রকাশের কিছুদিনের মধ্যেই শুরু হয় এবং এস.এস.সি পরীক্ষার ফলাফলের ভিত্তিতে হয়ে থাকে।   শিক্ষাক্রম  উত্তরা হাই স্কুল এন্ড কলেজ জাতীয় শিক্ষাক্রম অনুসরণ করে থাকে। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণীর শিক্ষার্থীদের বিজ্ঞান/বাণিজ্য/মানবিক এই তিনটি বিভাগের যেকোন একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীদের নিজ পছন্দমত বিভাগ নির্বাচনের স্বাধীনতা রয়েছে।   শিক্ষা কার্যক্রম  উত্তরা হাই স্কুল এন্ড কলেজ জাতীয় শিক্ষাক্রমের অধীনে প্রাথমিক, নিম্ন মাধ্যমিক, মাধ্যমিক এবং উচ্চ মাধ্যমিক স্তরে বাংলা মাধ্যমে শিক্ষাদান করে থাকে। বিজ্ঞান বিভাগের জন্য এই প্রতিষ্ঠানে আছে পদার্থ বিজ্ঞান ল্যাব, রসায়ন ল্যাব, জীব বিজ্ঞান ল্যাব। এছাড়াও সকলের প্রয়োজন মোতাবেক রয়েছে কম্পিউটার ল্যাব।   সহশিক্ষা কার্যক্রম   বিজ্ঞান ক্লাব  উত্তরা হাই স্কুল এন্ড কলেজ বিজ্ঞান ক্লাব ঢাকা বোর্ডের অন্যতম একটি বিজ্ঞান ক্লাব। উত্তরা হাই স্কুল এন্ড কলেজ বিজ্ঞান ক্লাব প্রতি বছর বিভিন্ন বিজ্ঞান উৎসবে যোগদান করে।  স্কাউট  উক্ত প্রতিষ্ঠানে রয়েছে স্কাউট এর কার্যক্রম। প্রতিষ্ঠানের সকল প্রকার প্রোগ্রামে স্কাউট সদস্যরা বিশেষ ভূমিকা পালন করে আসছে।   ক্রীড়া  প্রতি বছর এখানে ক্রীড়া প্রতিযোগিতার আয়োজন করা হয়। এতে দড়ি লাফ, উচ্চ লাফ, ফুটবল, ক্রিকেট, ভলিবল এবং ব্যাডমিন্টন বিভিন্ন খেলাধুলা হয়।   ক্যাম্পাস  উত্তরা হাই স্কুল ও কলেজের সম্মুখে একটি মাঠ রয়েছে যার আয়তন ২.৩২ একর (৯,৪০০ বর্গ মিটার), এটি একই সাথে ক্যম্পাসা হিসেবে ব্যবহৃত হয়। প্রতি বছর এই মাঠে বার্ষিক ক্রীড়া প্রতিযোগিতা হয়। এখানে দুটি ৫ তলা ভবন রয়েছে। মূল ভবনটি বিদ্যালয়ের জন্য ও নতুন ভবনটি কলেজের জন্য ব্যবহৃত হয়।   গ্রন্থগার  স্কুল ভবনের নিচতলায় একটি গ্রন্থাগার রয়েছে। গ্রন্থাগারে দৈনিক, সাপ্তাহিক, পাক্ষিক এবং মাসিক পত্র-পত্রিকা ছারাও প্রায় ৫ হাজার বই আছে।   উল্লেখযোগ্য শিক্ষার্থী   মাহিয়া মাহি - বাংলাদেশী অভিনেত্রী  নুরুল হক নুর - ডাকসুর সাবেক ভিপি ও সভাপতি গণঅধিকার পরিষদ  মীর মাহফুজুর রহমান মুগ্ধ - কোটা সংস্কার আন্দোলনে নিহত সক্রিয় কর্মী   চিত্রশালা    তথ্যসূত্র    বহিঃসংযোগ   প্রতিষ্ঠানের ওয়েবসাইট  বিষয়শ্রেণী:উত্তরার শিক্ষাপ্রতিষ্ঠান বিষয়শ্রেণী:ঢাকা জেলার বিদ্যালয় বিষয়শ্রেণী:ঢাকা জেলার মহাবিদ্যালয় বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৫-এ বাংলাদেশে প্রতিষ্ঠিত